**ΕΝΗΜΕΡΩΤΙΚΟ ΦΥΛΛΑΔΙΟ ΣΥΜΜΕΤΟΧΗΣ ΓΙΑ ΤΟΥΣ ΕΠΙΣΚΕΠΤΕΣ ΦΥΛΑΚΩΝ ΤΗΣ ΑΓΓΛΙΑΣ**

**ΕΛΕΓΧΟΣ ΕΠΙΣΚΕΨΕΩΝ**

## Γιατί μου ζητείται να λάβω μέρος;

Η Υπηρεσία Φυλακών και Υπηρεσιών Επιτήρησης (HMPPS) αναγνωρίζει πόσο σημαντικό είναι για τους κρατούμενους να παραμείνουν σε επαφή με τις οικογένειές τους και κατανοεί πλήρως την επίδραση που μπορεί να έχουν η οικογένεια και οι φίλοι στην υποστήριξη των κρατουμένων κατά τη διάρκεια της έκτισης της ποινής τους και μετά την αποφυλάκισή τους, συμβάλλοντας στη μείωση της πιθανότητας τέλεσης περαιτέρω πράξεων παραβατικότητας.

Εντούτοις, είναι σημαντικό να αποτρέψουμε την εμφάνιση του COVID-19 στις φυλακές και τη διασπορά του στην τοπική κοινότητα, να διαφυλάξουμε την ασφάλεια των κρατουμένων, των οικογενειών τους και του προσωπικού.

Θέλουμε να βελτιώσουμε την εμπειρία των επισκέψεων και να σας επιτρέψουμε να έρχεστε με ασφάλεια σε επαφή με το πρόσωπο που επισκέπτεστε. Για να το επιτύχουμε, θα σας ζητηθεί να προσκομίσετε αρνητικό LFD τεστ το οποίο διενεργείται σε δημόσιο κέντρο ελέγχων την ημέρα της επίσκεψης. Διαφορετικά, αν δεν μπορείτε να έχετε πρόσβαση σε δημόσιο κέντρο ελέγχων, την ημέρα του τεστ θα σας προσφερθεί δωρεάν LFD τεστ ταχείας ανίχνευσης στη φυλακή πριν από την επίσκεψή σας. Αν το τεστ σας είναι αρνητικό - θα σας επιτραπεί να έχετε επικοινωνία κατά τη διάρκεια της επίσκεψης σύμφωνα με τους κανόνες που ισχύουν για το επισκεπτήριο. (Εξακολουθεί να είναι υποχρεωτική η τήρηση κοινωνικής απόστασης και η χρήση μασκών προσώπου)

Μπορεί επίσης να προσφερθεί LFD τεστ και στο πρόσωπο που επισκέπτεστε πριν από την επίσκεψη, αλλά αυτό δεν είναι προϋπόθεση για να επιτραπεί η φυσική επαφή.Μπορεί το πρόσωπο που επισκέπτεστε να μην έχει συμφωνήσει ή να μην είναι σε θέση να υποβληθεί σε τεστ πριν από την επίσκεψη. Θα είναι δική σας απόφαση αν εσείς θα συμμετέχετε στον έλεγχο με τεστ προκειμένου να έχετε φυσική επαφή.

Αν το τεστ σας είναι θετικό ή το τεστ του προσώπου που επισκέπτεστε είναι θετικό (εφόσον ληφθεί τεστ), η επίσκεψη θα κανονιστεί για άλλη φορά. Θα ενημερώσουμε το πρόσωπο που προτίθεστε να επισκεφθείτε.Θα ενημερωθείτε σε περίπτωση που μια επίσκεψη που έχετε κανονίσει δεν μπορεί πλέον να πραγματοποιηθεί λόγω του ότι το τεστ του προσώπου που επισκέπτεστε είναι θετικό.

Προτρέπουμε όλους όσοι επισκέπτονται φυλακές στην Αγγλία να συμμετέχουν στον έλεγχο με τεστ. Αυτό ισχύει για όλους τους επισκέπτες ηλικίας άνω των 12 ετών. (Είναι απαραίτητη η συναίνεση Γονέα/Κηδεμόνα για παιδιά ηλικίας 12-18). Παιδιά ηλικίας κάτω των 11 ετών επιτρέπεται να έχουν φυσική επαφή με το πρόσωπο που επισκέπτονται και δεν υποχρεούνται να κάνουν τεστ. Δεν είναι απαραίτητη η απόδειξη της ηλικίας του παιδιού.

Ο έλεγχος με τεστ μας βοηθά να προστατευτούμε από την εκδήλωση κρουσμάτων της νόσου COVID στη φυλακή. Αν υπάρχουν κρούσματα, μπορεί να χρειαστεί να επιβάλλουμε και πάλι ορισμένα περιοριστικά μέτρα και ενδεχομένως να ακυρωθούν οι επισκέψεις, πράγμα που θέλουμε να αποφύγουμε, στο μέτρο του δυνατού. Συμμετέχοντας στον έλεγχο με τεστ, συμβάλλετε στην προστασία των αγαπημένων σας και της φυλακής γενικότερα και βοηθάτε να συνεχιστούν οι επισκέψεις με φυσική παρουσία.

## Τι είναι ο έλεγχος με LFD τεστ;

Το τεστ με συσκευή πλευρικής ροής (Lateral Flow Device - LFD) είναι ένας βαμβακοφόρος στειλεός με τον οποίο λαμβάνονται επιχρίσματα από τον λαιμό και τη μύτη. Δεν προκαλεί πόνο, αλλά μπορεί να είναι ελαφρώς άβολο. Ο βαμβακοφόρος στειλεός προστίθεται σε ένα υγρό στο κιτ του τεστ, το οποίο θα εντοπίσει αν ένα άτομο είναι επί του παρόντος μολυσματικό και αποτελεί κίνδυνο για τους άλλους. Χρειάζονται μόνο 20 λεπτά για να εμφανιστεί ένα θετικό αποτέλεσμα και 30 λεπτά για να επιβεβαιωθεί ότι το αποτέλεσμα είναι αρνητικό

## Γιατί είναι σημαντικό;

Θέλουμε να ενθαρρύνουμε όλους να συμμετάσχουν στον έλεγχο με τεστ LFD, διότι ο έλεγχος αυτός αποτελεί βασικό μέσο για τη διαφύλαξη της υγείας όλων όσων ζουν και εργάζονται στις φυλακές, των οικογενειών τους, και για τη διατήρηση της ζωής.

Ο έλεγχος με τεστ είναι σημαντικός επειδή:

* Θα συμβάλλει στη μείωση της εξάπλωσης του ιού τόσο στις φυλακές όσο και στην κοινότητα
* Θα επιτρέψει στο ίδρυμα να βοηθήσει και υποστηρίξει όσους από εσάς βρεθείτε θετικοί κατά τον έλεγχο
* Θα μας βοηθήσει να διατηρήσουμε εσάς, τους κρατούμενους, το προσωπικό και τις οικογένειές σας ασφαλείς και προστατευμένους

Ο έλεγχος με τεστ είναι προαιρετικός και αν αποφασίσετε να μην κάνετε το τεστ, αυτό δεν θα έχει αντίκτυπο στην ικανότητά σας να πραγματοποιήσετε την επίσκεψή σας, αλλά δεν θα σας επιτραπεί να έρθετε σε φυσική επαφή με το πρόσωπο που επισκέπτεστε.Όλοι οι επισκέπτες κάθε ομάδας ηλικίας άνω των 12 ετών πρέπει να συναινέσουν στη διεξαγωγή του τεστ προκειμένου να επιτραπεί η φυσική επαφή. Οι Γονείς/Κηδεμόνες πρέπει να συναινέσουν για τους επισκέπτες ηλικίας 12-18

## Τεστ κατ' οίκον

Ζητάμε από όλους τους επισκέπτες στις φυλακές της Αγγλίας να κάνουν LFD τεστ σε δημόσιο κέντρο ελέγχων την ημέρα της επίσκεψής τους στη φυλακή. Αυτό θα βοηθήσει να σας διαβεβαιώσουμε ότι δεν είστε θετικοί κατά τη χρονική στιγμή της επίσκεψής σαςΑν το τεστ του επισκεπτόμενου προσώπου είναι αρνητικό, θα σας επιτραπεί να έρθετε σε επαφή κατά την επίσκεψή σας (αυτό σημαίνει ότι θα εφαρμοστούν οι τυπικοί κανόνες περί εναγκαλισμού που συνήθως ισχύουν για το επισκεπτήριο.)

Κάνοντας το τεστ και γνωρίζοντας το αποτέλεσμα πριν φύγετε από το σπίτι θα είναι χρήσιμο διότι θα αποφύγετε να ταξιδέψετε ενώ είστε θετικός για COVID 19. Επίσης, γνωρίζοντας το αποτέλεσμα εκ των προτέρων θα κερδίσετε τα έξοδα μετακίνησης και τον χρόνο σας και θα αποφύγετε τυχόν απογοήτευση σε περίπτωση που φτάσετε στην επίσκεψή σας και βρεθείτε να είστε θετικοί στον ιό και επομένως δεν θα μπορείτε να πραγματοποιήσετε την επίσκεψή σας.

Αν βρεθείτε να είστε θετικοί πριν ταξιδέψετε, τότε δεν θα πρέπει να πραγματοποιήσετε την επίσκεψή σας και θα πρέπει να ακολουθήσετε τις οδηγίες της Κυβέρνησης, δηλαδή να θέσετε τον εαυτό σας σε απομόνωση και να κάνετε ένα PCR τεστ.

Αν μπορείτε να κάνετε τεστ κατ' οίκον την ημέρα της επίσκεψης, θα πρέπει να προσκομίσετε απόδειξη αρνητικού LFD τεστ.Αυτό μπορεί να γίνει είτε μέσω του μηνύματος ηλεκτρονικού ταχυδρομείου που σας απέστειλε το NHS επιβεβαιώνοντας το αποτέλεσμα του τεστ μόλις το καταχωρίσετε, είτε μέσω μιας φωτογραφίας με χρονοσφραγίδα της θήκης του τεστ (test cartridge) στην οποία να φαίνεται ο γραμμωτός κώδικας και το αποτέλεσμα.

## Πώς μπορώ να λάβω ένα τεστ;

Για περισσότερες λεπτομέρειες για το πώς μπορείτε να έχει πρόσβαση σε δωρεάν LFD τεστ, επισκεφθείτε το τοπικό φαρμακείο σας ή τον ιστότοπο:

<https://www.gov.uk/order-coronavirus-rapid-lateral-flow-tests> (για να παραγγείλετε ή να συλλέξετε σετ τεστ που μπορείτε να χρησιμοποιήσετε στο σπίτι)

**ή**

<https://www.gov.uk/find-covid-19-lateral-flow-test-site> (για να μάθετε πού μπορείτε να πάτε και να κάνετε ένα τεστ)

## Τεστ σε Κέντρο Επισκεπτών

Αναγνωρίζουμε ότι μπορεί ορισμένοι άνθρωποι να μην μπορούν να έχουν πρόσβαση σε τεστ που διεξάγονται στην κοινότητα. Στην περίπτωση αυτή, θα σας προσφέρουμε δωρεάν LFD τεστ ταχείας ανίχνευσης στη φυλακή πριν από την επίσκεψή σας.

Όταν φτάσετε, θα σας δοθούν όλες οι απαραίτητες πληροφορίες. Ανάλογα με τη φυλακή που επισκέπτεστε, μπορεί να υπάρχουν δύο διαφορετικές μέθοδοι πραγματοποίησης του LFD τεστ.

Ενδέχεται να υπάρχει ένα **κέντρο ασυμπτωματικού ελέγχου (Asymptomatic Testing Site - ATS**) όπου θα σας δοθούν οδηγίες για να πάρετε μόνοι σας το δείγμα για το τεστ και στη συνέχεια το προσωπικό θα επεξεργαστεί το τεστ για εσάς και θα σας ενημερώσει για το αποτέλεσμα

**Ή**

Το προσωπικό στο κέντρο επισκέψεων θα σας δώσει ένα κουτί που περιέχει κιτ τεστ **Self-Collect LFD** , τα οποία θα παραλάβετε και θα μπορείτε να κάνετε, επεξεργαστείτε και καταχωρίσετε τα τεστ σας μόνοι σας. Αυτά τα κιτ έρχονται σε κουτιά των 7 και, συνεπώς, ο επισκέπτης θα μπορεί να πάρει σπίτι τυχόν εναπομένοντα κιτ τα οποία μπορεί στη συνέχεια να τα χρησιμοποιήσει πριν από την επόμενη επίσκεψή του στη φυλακή.

## Πώς μπορώ να μάθω τα αποτελέσματα του τεστ μου;

Τα αποτελέσματα του τεστ της συσκευής πλευρικής ροής θα είναι γνωστά εντός 30 λεπτών από την εκτέλεση του τεστ και θα μπορείτε να τα δείτε στο τεστ σας.

Εάν η απάντηση στο τεστ που θα κάνετε στη φυλακή είναι θετική, θα σας ζητηθεί να επιστρέψετε στο σπίτι σας και να ακολουθήσετε τις ίδιες κυβερνητικές οδηγίες.

## Τι γίνεται αν είχα πρόσφατα θετικό αποτέλεσμα;

Σας ζητάμε να μην παρευρεθείτε στη φυλακή εάν έχετε κολλήσει τον ιό Covid 19 (είτε έχετε συμπτώματα είτε όχι).

Εάν είχατε επιβεβαιωμένο θετικό αποτέλεσμα τεστ PCR εντός των προηγούμενων 90 ημερών και έχετε ολοκληρώσει την περίοδο απομόνωσής σας και μπορείτε να το αποδείξετε - η σωματική επαφή κατά την επίσκεψη θα επιτρέπεται (υπό την προϋπόθεση ότι όλοι οι άλλοι επισκέπτες της ίδιας ομάδας επισκεπτών θα έχουν αρνητικό τεστ). Εάν δεν μπορείτε να το αποδείξετε αυτό, μπορείτε να υποβληθείτε σε εξέταση LFD προκειμένου να έχετε επαφή κατά τις επισκέψεις. Θα πρέπει να προσκομίσετε αποδεικτικά στοιχεία για τη θετική εξέταση PCR, επιδεικνύοντας στο προσωπικότο email επιβεβαίωσης ή το μήνυμα κειμένου που λάβατε με το αποτέλεσμά σας.

Εάν εμφανίσετε συμπτώματα, θα πρέπει να ζητήσετε ιατρική συμβουλή και δεν θα μπορέσετε να πραγματοποιήσετε την επίσκεψή σας.

## Ποιες πληροφορίες θα συλλεχθούν για εμένα ή τα παιδιά μου;

Εμείς (HMPPS) θα σας ζητήσουμε να συμπληρώσετε και να υπογράψετε ένα έντυπο συγκατάθεσης που περιέχει προσωπικές πληροφορίες για εσάς:

* Ονοματεπώνυμο
* Η υπογραφή σας για την επιβεβαίωση της συγκατάθεσης

Για να καταχωρίσετε το αποτέλεσμά σας, πρέπει να καταχωρίσετε τα στοιχεία σας ηλεκτρονικά στο NHS Test and Trace και θα σας ζητηθούν οι ακόλουθες πληροφορίες:

* Όνομα και επώνυμο
* Ημερομηνία γέννησης
* Φύλο
* Εθνοτική ομάδα
* Αριθμός NHS (εάν είναι γνωστός)
* έχετε συμπτώματα και την ημερομηνία έναρξης αυτών
* Η διεύθυνσή σας
* Ο μοναδικός αριθμός για το δείγμα του τεστ σας

Μπορείτε να το κάνετε αυτό χρησιμοποιώντας το κινητό σας τηλέφωνο και αποκτώντας πρόσβαση στο [www.gov.uk](http://www.gov.uk)ή καλώντας το 119 από το κινητό σας τηλέφωνο. Εάν δεν έχετε πρόσβαση σε τηλέφωνο, το προσωπικό του κέντρου επισκέψεων μπορεί να σας διευκολύνει να καλέσετε από το σταθερό τους τηλέφωνο.

Το επίχρισμα LFD χρησιμοποιείται μόνο για το τεστ COVID και απορρίπτεται μόλις το δείγμα εξεταστεί.

Τα θετικά αποτελέσματα κοινοποιούνται στο Εθνικό Σύστημα Ελέγχου και Ιχνηλάτησης (National Test and Trace).

### Τι γίνεται αν υπάρχει πρόβλημα;

Εάν έχετε κάποια ανησυχία ή παράπονο σχετικά με το πρόγραμμα των τεστ, παρακαλείστε να επικοινωνήσετε με το τοπικό Ενιαίο Σημείο Επαφής (SPOC) για τα τεστ COVID ή με ένα μέλος της ομάδας διαχείρισης της φυλακής.

Διατίθενται υπηρεσίες μεταφραστή εάν χρειαστεί.

### Τι κάνω τώρα;

Επισυνάπτονται δύο έντυπα συγκατάθεσης. Παρακαλείστε να συμπληρώσετε και τα δύο, αν θέλετε να συμμετάσχετε. Το ένα είναι το δικό σας αντίγραφο και το άλλο θα πρέπει να παραδοθεί στο προσωπικό. Τα έντυπα συγκατάθεσης θα πρέπει να συμπληρωθούν για όλους τους επισκέπτες άνω των 12 ετών. Για τους επισκέπτες ηλικίας μεταξύ 12 και 18 ετών πρέπει να προσκομίζεται η συγκατάθεση ενός γονέα ή κηδεμόνα.

**Σας ευχαριστούμε για την υποστήριξή σας.**

## ΕΛΕΓΧΟΣ ΕΠΙΣΚΕΨΕΩΝ

## ΕΝΤΥΠΟ ΣΥΓΚΑΤΑΘΕΣΗΣ ΕΠΙΣΚΕΠΤΗ - ΑΝΤΙΓΡΑΦΟ ΕΠΙΣΚΕΠΤΗ

**Αυτό το έντυπο πρέπει να συμπληρωθεί κατά τη στιγμή της εξέτασής σας.**

**Παρακαλούμε μονογράψτε τα τετραγωνίδια αν συμφωνείτε με τις παρακάτω δηλώσεις και, στη συνέχεια, υπογράψτε και βάλτε ημερομηνία στο κάτω μέρος της σελίδας.**

|  |  |
| --- | --- |
| Το παρόν έντυπο συγκατάθεσης αφορά επισκέψεις: | Μονογραφή |
| Αντιλαμβάνομαι ότι εάν το τεστ μου είναι θετικό, η επίσκεψη θα ακυρωθεί και η άδεια επίσκεψης θα πιστωθεί στο άτομο που επισκέπτομαι. Στη συνέχεια, μπορώ να επαναπρογραμματίσω την επίσκεψη ακολουθώντας την κανονική διαδικασία για τα ραντεβού των επισκέψεων. |  |
| Συμφωνώ ότι εάν το τεστ μου είναι θετικό και η επίσκεψη πρέπει να ακυρωθεί, το άτομο που επρόκειτο να επισκεφθώ θα ενημερωθεί για το λόγο αυτής της ακύρωσης (ότι το τεστ μου ήταν θετικό). |  |
| Αντιλαμβάνομαι ότι αν το τεστ μου είναι αρνητικό, θα πρέπει να ακολουθήσω τις οδηγίες για την τήρηση της κοινωνικής απόστασης και τη χρησιμοποίηση του ατομικού προστατευτικού εξοπλισμού (PPE) εντός του κέντρου επισκέψεων και κατά τη μετακίνησή μου στην αίθουσα επισκέψεων. Θα μου επιτραπεί η φυσική επαφή με το άτομο που επισκέπτομαι. |  |
| Έχω διαβάσει και κατανοήσει το ενημερωτικό φυλλάδιο συμμετοχής και είχα την ευκαιρία να κάνω ερωτήσεις σχετικά με το τεστ. |  |
| Αντιλαμβάνομαι ότι το άτομο που επισκέπτομαι μπορεί να μην έχει υποβληθεί σε εξέταση και ότι είναι δική μου απόφαση αν θα συμμετάσχω ή όχι σε εξέταση για να έχω φυσική επαφή μαζί του. |  |
| Αντιλαμβάνομαι ότι τα επιχρίσματα λαιμού και μύτης προορίζονται για την εξέταση του κορονοϊού (COVID-19). |  |
| Αντιλαμβάνομαι ότι η συμμετοχή μου είναι προαιρετική και ότι μπορώ να αποσυρθώ ανά πάσα στιγμή χωρίς να δώσω λόγο και χωρίς να θιγούν τα δικαιώματά μου. |  |
| Αντιλαμβάνομαι ότι το αποτέλεσμα της εξέτασής μου πρέπει να καταχωρηθεί στην ιστοσελίδα [www.gov.uk ή](http://www.gov.ukor) καλώντας το 119 και ότι τα θετικά αποτελέσματα θα κοινοποιηθούν στο Εθνικό Σύστημα Ελέγχου και Ιχνηλάτησης (National Test and Trace). |  |
| Αντιλαμβάνομαι ότι εάν λάβω θετικό τεστ, θα πρέπει να έχω πρόσβαση σε ένα τεστ PCR και να απομονωθώ για δέκα ημέρες.Η Public Health England (PHE) θα ενημερωθεί για το αποτέλεσμά μου.  |  |

Όνομα συμμετέχοντος (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Όνομα Γονέα/Κηδεμόνα, εάν είναι ηλικίας 12-18 (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Υπογραφή Γονέα/Κηδεμόνα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ημερομηνία Επίσκεψης \_\_\_\_\_\_\_\_\_\_\_\_\_\_\_\_

Όνομα υπαλλήλου που συλλέγει το έντυπο (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Για το αρχείο του επισκέπτη.**

## ΕΛΕΓΧΟΣ ΕΠΙΣΚΕΨΕΩΝ

## ΕΝΤΥΠΟ ΣΥΓΚΑΤΑΘΕΣΗΣ ΕΠΙΣΚΕΠΤΗ - ΑΝΤΙΓΡΑΦΟ ΦΥΛΑΚΗΣ

**Αυτό το έντυπο πρέπει να συμπληρωθεί κατά τη στιγμή της εξέτασής σας.**

**Παρακαλούμε μονογράψτε τα τετραγωνίδια αν συμφωνείτε με τις παρακάτω δηλώσεις και, στη συνέχεια, υπογράψτε και βάλτε ημερομηνία στο κάτω μέρος της σελίδας.**

|  |  |
| --- | --- |
| Το παρόν έντυπο συγκατάθεσης αφορά επισκέψεις: | Μονογραφή |
| Αντιλαμβάνομαι ότι εάν το τεστ μου είναι θετικό, η επίσκεψη θα ακυρωθεί και η άδεια επίσκεψης θα πιστωθεί στο άτομο που επισκέπτομαι. Στη συνέχεια, μπορώ να επαναπρογραμματίσω την επίσκεψη ακολουθώντας την κανονική διαδικασία για τα ραντεβού των επισκέψεων. |  |
| Συμφωνώ ότι εάν το τεστ μου είναι θετικό και η επίσκεψη πρέπει να ακυρωθεί, το άτομο που επρόκειτο να επισκεφθώ θα ενημερωθεί για το λόγο αυτής της ακύρωσης (ότι το τεστ μου ήταν θετικό). |  |
| Αντιλαμβάνομαι ότι αν το τεστ μου είναι αρνητικό, θα πρέπει να ακολουθήσω τις οδηγίες για την τήρηση της κοινωνικής απόστασης και τη χρησιμοποίηση του ατομικού προστατευτικού εξοπλισμού (PPE) εντός του κέντρου επισκέψεων και κατά τη μετακίνησή μου στην αίθουσα επισκέψεων. Θα μου επιτραπεί η φυσική επαφή με το άτομο που επισκέπτομαι. |  |
| Έχω διαβάσει και κατανοήσει το ενημερωτικό φυλλάδιο συμμετοχής και είχα την ευκαιρία να κάνω ερωτήσεις σχετικά με το τεστ. |  |
| Αντιλαμβάνομαι ότι το άτομο που επισκέπτομαι μπορεί να μην έχει υποβληθεί σε εξέταση και ότι είναι δική μου απόφαση αν θα συμμετάσχω ή όχι σε εξέταση για να έχω φυσική επαφή μαζί του. |  |
| Αντιλαμβάνομαι ότι τα επιχρίσματα λαιμού και μύτης προορίζονται για την εξέταση του κορονοϊού (COVID-19). |  |
| Αντιλαμβάνομαι ότι η συμμετοχή μου είναι προαιρετική και ότι μπορώ να αποσυρθώ ανά πάσα στιγμή χωρίς να δώσω λόγο και χωρίς να θιγούν τα δικαιώματά μου. |  |
| Αντιλαμβάνομαι ότι το αποτέλεσμα της εξέτασής μου πρέπει να καταχωρηθεί στην ιστοσελίδα [www.gov.uk ή](http://www.gov.ukor) καλώντας το 119 και ότι τα θετικά αποτελέσματα θα κοινοποιηθούν στο Εθνικό Σύστημα Ελέγχου και Ιχνηλάτησης (National Test and Trace). |  |
| Αντιλαμβάνομαι ότι εάν λάβω θετικό τεστ, θα πρέπει να έχω πρόσβαση σε ένα τεστ PCR και να απομονωθώ για δέκα ημέρες. Η Public Health England (PHE) θα ενημερωθεί για το αποτέλεσμά μου.  |  |

Όνομα συμμετέχοντος (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Όνομα Γονέα/Κηδεμόνα, εάν είναι ηλικίας 12-18 (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Υπογραφή Γονέα/Κηδεμόνα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ημερομηνία Επίσκεψης \_\_\_\_\_\_\_\_\_\_\_\_\_\_\_\_

Όνομα υπαλλήλου που συλλέγει το έντυπο (με κεφαλαία) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Για αποθήκευση στο αρχείο της φυλακής**